9. ΒΑΣΙΛΙΚΟΝ ΔΙΑΤΑΓΜΑ της 20 Νοεμ./11 Δεκ. 1957 Περί τρόπου αποδείξεως καταβολής των προς το Ταμείον Συντάξεων Νομικών οφειλών εξ εισφορών, αναγνωρίσεως προϋπηρεσίας και γάμου των ησφαλισμένων, ων τα αρχεία κατεστράφησαν εκ βομβαρδισμού ή άλλης πολεμικής αιτίας. Έχοντες υπ’ όψει: 1)τας διατάξεις του άρθρ. 9 του υπ’ αριθ. 3791/57 Ν.Δ/τος «περί τροποποιήσεως και συμπληρώσεως της περί Ταμείου Συντάξεων Νομικών Νομοθεσίας» και 2)την υπ’ αριθ. 617/ 6.11.1957 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-Ησφαλισμένοι του Ταμείου Συντάξεων Νομικών και εν περιπτώσει θανάτου αυτών τα κατά Νόμον δικαιούμενα συντάξεως πρόσωπα, μη δυνάμενοι λόγω καταστροφής του αρχείου των, εκ βομβαρδισμού ή άλλης πολεμικής αιτίας, να προσκομίσωσι τας αποδείξεις καταβολής των εισφορών (αμίσθων και εμμίσθων) ή τα δικαιώματα της προ του Νόμ. 18/44 προϋπηρεσίας και γάμου, περί ων τα άρθρ. 19,20 και 21 του Α.Ν. 1621/1939 δύνανται να αποδείξωσι τας γενομένας καταβολάς κατά τα κατωτέρω οριζόμενα, εφ’ όσον έχει καταστραφή ο παρά τω Τ.Σ.Ν. φάκελλος αυτών. Άρθρ.2.-1.Οι εμπίπτοντες εις τας διατάξεις του προηγουμένου άρθρου υποβάλλουν προς το Ταμείον Συντάξεων Νομικών αίτησιν, εν η εκτίθεται ο τρόπος, ο τόπος και ο χρόνος καθ’ ον εγένοντο αι καταβολαί και αι υπηρεσίαι, δι’ ων διεβιβάσθησαν κατά περίπτωσιν τα σχετικά εμβάσματα, επισυνάπτοντες και τα τυχόν εις χείρας των σωζόμενα πάσης φύσεως έγγραφα του Ταμείου Συντάξεων Νομικών ή των άλλων υπηρεσιών, εξ ων αποδεικνύεται ή τεκμαίρεται η καταβολή. 2.Εις την υποβαλλομένην αίτησιν επισυνάπτονται: Α)βεβαιώσεις περί της επελθούσης καταστροφής του Αρχείου του ησφαλισμένου, συνεπεία βομβαρδισμού ή άλλης πολεμικής αιτίας α)της αρμοδίας, κατά περίπτωσιν, δικαστικής ή Εισαγγελικής Αρχής ή του Δικηγορικού Συλλόγου ή του Συλλόγου των Συμβολαιογράφων ή δικαστικών κλητήρων, β)της αρμοδίας αστυνομικής ή δημοτικής αρχής. Β)Βεβαίωσις της αρμοδίας αρχής και υπηρεσίας (Ταχυδρομικής, Τραπέζης κλπ.) περί του αποτελέσματος της γενομένης ερεύνης ή περί της καταστροφής του αρχείου των υπηρεσιών προς ας ή μέσω των οποίων εγένοντο αι καταβολαί, εξ αιτίας της οποίας δεν καθίσταται εφικτή η ανεύρεσις στοιχείων αποδεικτικών των υπό του ησφαλισμένου γενομένων καταβολών. Εν  αδυναμία   εκδόσεως   υπό  της  άνω   Αρχής (Αντί της σελ. 119(β) Σελ. 119(γ) Απονομή συντάξεων Ταμείου Νομικών 39.Γ.γ.2-9 της βεβαιώσεως ταύτης ή επί τη βεβαιώσει ταύτης ότι καθίσταται ανέφικτος η χορήγησις πληροφοριών, υποβάλλεται ένορκος βεβαίωσις δύο μαρτύρων συναδέλφων του αιτούντος ή εκ των δυναμένων να έχουν ιδίαν επί του θέματος γνώσιν, δι’ ης θα βεβαιούται η ύπαρξις εν τω καταστραφέντι αρχείω των αποδείξεων μετά του περιεχομένου αυτών. Γ)Ένορκος βεβαίωσις του ενδιαφερομένου ή των λοιπών δικαιούχων προσώπων, περί της ακριβείας του περιεχομένου της υποβληθείσης αιτήσεως. Άρθρ.3.-Η κατά το προηγούμενον άρθρον αίτησις μετά των δικαιολογητικών, βεβαιώσεως της υπηρεσίας του Ταμείου ότι απωλέσθη ο αρχικός φάκελλος και των αναγκαίων παρατηρήσεων αυτής, εισάγεται ενώπιον του Διοικ. Συμβουλίου του Ταμείου Συντάξεων Νομικών, όπερ μετ’ εκτίμησιν τούτων, αποφαίνεται, εφ’ όσον υπεβλήθησαν άπαντα τα ανωτέρω δικαιολογητικά, δι’ ητιολογημένης αποφάσεώς του, περί της αποδοχής ή μη αυτής, εν όλω ή εν μέρει κατά την ιδίαν αυτού ελευθέραν κρίσιν. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 